《许周翰郡侯捐俸助刻戏鸿堂帖占谢》
明代·董其昌

飞鸿易肆高，戏海书家妙。将开鸿乙堂，或免斤鴳笑。

贫来四壁立，富有连城照。闲勋争翰墨，小史等排调。

真足履何关，传神肤必肖。恒疑秘阁摹，未奉台仙诏。

徒闻买骏涓，终愧然犀峤。相者但举肥，官人惟贵少。

以兹金石录，欲灼膏盲窍。张罗森百目，陟巘摩群峭。

纷披石室藏，险绝天门跳。古文为大出，壮心聊复耗。

未换吴儿眼，先谐许侯好。臼摹邯郸辞，鼓揭岐阳奥。

来闻击玉声，曰似归鸿操。按行笔阵间，随以乖韦犒。

居然一顾宠，行使三都噪。怜君冰壶清，匪敢琼玖报。

珍重远游名，书之华阳诰。

作者简介：董其昌（1555—1636），字玄宰，号思白、香光居士，松江华亭（今上海闵行区马桥）人，明代书画家。万历十七年进士，授翰林院编修，官至南京礼部尚书，卒后谥“文敏”。董其昌擅画山水，师法董源、巨然、黄公望、倪瓒，笔致清秀中和，恬静疏旷；用墨明洁隽朗，温敦淡荡；青绿设色，古朴典雅。以佛家禅宗喻画，倡“南北宗”论，为“华亭画派”杰出代表，兼有“颜骨赵姿”之美。其画及画论对明末清初画坛影响甚大。书法出入晋唐，自成一格，能诗文。